10/2018光顧
成日話荃灣係咖啡沙漠,之前聽到Coco espresso會落户荃灣已經好興奮,可惜未知幾時開鋪。有日去荃灣,坐車經過見到呢間新開的小店,連店名都仲係用紅紙遮住,見到門面幾有好感,但無為意,落車後又喺開飯網揾coffee shop,好似係天意咁,揾到的心水就係呢間,坐落飲左杯肥威,覺得唔錯,見到櫃面寫住return coffee,一問之下,原來係觀塘return coffee 的分店!荃灣終於有好咖啡飲了!
新開店,位置認真唔就腳,喺沙咀道寶石大厦往大窩口方向行,全發商場地下。招牌仲用紅紙遮住,地方細細。